section_heading: Rezultat
paragraph_text: Referendum je održan na ukupno 7691 biračkom mjestu, a ondje su birači dobili po dva glasačka listića – jedan plavi i jedan crveni, a mogli su upotrijebiti jedan ili oba. Na pitanje o državnoj neovisnosti Hrvatske, koje se nalazilo na plavom glasačkom listiću, potvrdno se izjasnilo čak 93,24 % birača. Protivno se izjasnilo 4,15 % birača, dok je 1,18 % glasačkih listića bilo nevažeće ili prazno.